«NETTOKLASSEVERSJON»

AVTALE OM DISTRIBUSJON AV VERDIPAPIRFOND – FORMIDLINGSAVTALE

MELLOM

**…………………….**

**Org.nr**

 **(heretter kalt Distributør)**

**OG**

**…………………….**

**Org.nr**

 **(heretter kalt Leverandør)**

# DEFINISJONER

Avtale Denne avtale med vedlegg og sist oppdaterte endringer.

Distributør Avtalepart til denne Avtale og som skal formidle Verdipapirfond.

Leverandør Avtalepart til denne Avtale og som forvalter eller videreformidler Verdipapirfond.

Verdipapirfond De verdipapirfond med andelsklasser som fremgår av vedlegg 1.

Kunde Kunde som via Distributør kjøper Verdipapirfond.

Informasjonsmateriell Leverandørs lovpålagte nøkkelinformasjon/forenklet prospekt, prospekt, tegningsblankett og eventuelt annet materiell som forklarer Verdipapirfondets egenskaper og risiko.

Part(ene) Distributøren og Leverandøren i fellesskap, eller en av de som avtaleparter til denne Avtalen.

US Person Fysisk eller juridisk person som faller inn under definisjonen av «US Person» i henhold til Regulation S under U.S Securities Act of 1933, og inkluderer blant annet enhver fysisk person bosatt i USA og et ethvert selskap, partnerskap eller annen enhet som er organisert eller inkorporert under amerikansk lovgivning.

# AVTALENS INNHOLD

Denne Avtale består av:

* Avtale om distribusjon av verdipapirfond - Formidlingsavtale
* Vedlegg:
	1. Verdipapirfond som omfattes av Avtalen
	2. Rutiner ved effektuering av ordre
	3. Kontaktpersoner
	4. Rapportering
	5. KYD-plattform
	6. Databehandleravtale

Ved motstrid mellom Avtalen og vedleggene, har vedleggene forrang.

# PARTENE

**Alt. 1:** Leverandør er et selskap med konsesjon som forvaltningsselskap for verdipapirfond (UCITS) **[**og alternative investeringsfond (AIFMD)**]** i henhold til den til enhver tid gjeldende lovgivning.

**Eller**

**Alt. 2:** Leverandør er et fondsforvaltningsselskap med konsesjon til å drive fondsforvaltning og aktiv forvaltning i henhold til den til enhver tid gjeldende lovgivning.

**Alt. 1:** Distributør er et selskap med konsesjon som verdipapirforetak i henhold til den til enhver tid gjeldende lovgivning.

**Eller**

**Alt. 2:** Distributør er et selskap med konsesjon som sparebank i henhold til den til enhver tid gjeldende lovgivning.

**Eller**

**Alt. 3:** Distributør er et selskap med konsesjon som forretningsbank i henhold til den til enhver tid gjeldende lovgivning.

Partene skal oppnevne særskilte kontaktpersoner for forhold knyttet til Avtalen. Ved skifte av hovedansvarlig kontaktperson skal motparten straks informeres. En oversikt over kontaktpersonene fremgår av vedlegg 3.

# FORMÅL

Partene har blitt enige om å samarbeide om formidling i Norge av de Verdipapirfond som fremgår av vedlegg 1.

# OFFENTLIGE TILLATELSER - OVERHOLDELSE AV LOVER OG REGLER

##  Etterlevelse av lover, forskrifter og normer

Partene plikter å være kjent med og etterleve de til enhver tid gjeldende lover, forskrifter og bransjenormer som er relevante for den enkelte parts virksomhet. Dette omfatter blant annet lov om verdipapirfond, lov om forvaltning av alternative investeringsfond og lov om verdipapirhandel, med tilhørende forskrifter, lov om tiltak mot hvitvasking og terrorfinansiering samt retningslinjer knyttet til markedsføring og formidling av Verdipapirfond i Norge, anbefalinger, rundskriv og «Q&A»s fra tilsynsmyndigheter (herunder Finanstilsynet og ESMA) og relevante bransjenormer utarbeidet av Verdipapirfondenes forening. Distributør skal sikre at virksomheten drives med høy etisk standard og skal ikke foreta handlinger som kan skade Leverandørs virksomhet, omdømme, og/eller merkenavn.

##  Offentlige tillatelser

Partene plikter å inneha de nødvendige konsesjoner og tillatelser som til enhver tid er påkrevd for å inngå og etterleve Avtalen.

## Autorisasjonsordning for finansielle rådgivere [**ALTERNATIV**]

Distributør skal påse at relevante personer autoriseres i samsvar med autorisasjonsordning for finansielle rådgivere. Distributør skal oversende en liste over autoriserte rådgivere ved forespørsel fra leverandør.

##  Behandling av personopplysninger

Ved behandling av personopplysninger etter denne Avtale, som Distributør ikke selv er behandlingsansvarlig for i henhold til personopplysningsloven artikkel 4(7), opptrer Distributør som databehandler på vegne av Leverandør. Partene har inngått Databehandleravtale, inntatt som vedlegg 7 til denne Avtale.

# DISTRIBUTØRENS OPPGAVER OG ANSVAR

## Generelt

Avtalen gir Distributør rett til å formidle ordre i Verdipapirfond i Norge. Distribusjon av Verdipapirfond utover Norges grenser krever særskilt tillatelse.

Avtalen begrenser ikke Distributørens rett til å formidle verdipapirfond forvaltet av andre forvaltningsselskaper. Avtalen begrenser heller ikke Leverandørens rett til å formidle, eller inngå avtaler om formidling av, Verdipapirfond gjennom andre distributører.

Distributør plikter å inngå finansavtale med den enkelte Kunde og oppfylle opplysningsplikter etter lov om finansavtaler (finansavtaleloven) med tilhørende forskrifter.

Verdipapirfondene er ikke registrert i henhold til United States Securities Act av 1933 eller U. S. Investment Companies Act 1940 eller annen amerikansk lovgivning. På bakgrunn av dette kan Verdipapirfondene ikke markedsføres, formidles eller på annen måte distribueres til US Persons.

Distributør skal som del av kundekontrollen, jf. pkt. 6.7, undersøke og avdekke hvorvidt en kunde er US Person.

Distributør skal holde Leverandør løpende oppdatert med hensyn til hvem hos Distributør som skal ha tilgang til informasjon fra Leverandør om Kunder i henhold til Avtalen.

Dersom Leverandør er tilknyttet en «know-your-distributor-løsning» (KYD-plattform), jf. vedlegg 6, er Distributør til enhver tid forpliktet til å opprettholde en oppdatert profil på den aktuelle KYD-plattformen.

## Produkthåndtering

Distributør plikter å ha hensiktsmessige rutiner for produkthåndtering i tråd med de til enhver tid gjeldende regler.

Som angitt i punkt 7 skal Leverandør gi opplysninger om den identifiserte målgruppen, samt eventuell negativ målgruppe for det enkelte Verdipapirfondet. Distributør skal foreta egne vurderinger av om Verdipapirfondet samsvarer med behovene, egenskapene og målene, herunder eventuelle bærekraftsrelaterte mål, til den identifiserte målgruppen som del av sin egen produkthåndteringsprosess. Dersom vurderingene som utføres avviker fra Leverandørens identifiserte målgruppe, skal Distributør oppfylle de informasjonskrav som følger av de til enhver tid gjeldende regler om dette.

Dersom Leverandøren opplyser om endringer i den identifiserte målgruppen, plikter Distributøren straks å etterleve dette, herunder iverksette endringer i distribusjonsprosessen dersom dette vurderes å være nødvendig.

## Investeringsrådgivning og/eller porteføljeforvaltning (individull porteføljeforvaltning)

Avtalen innebærer ikke at Distributør yter investeringsrådgivning og/eller porteføljeforvaltning til Kunde på vegne av Leverandør. Distributør som tilbyr slike tjenester, skal påse at det ikke feilaktig fremstår som at dette er tjenester Distributør yter på vegne av Leverandør.

Distributør innestår for at egne ansatte har den kompetanse som kreves for å yte investeringsrådgivning og/eller porteføljeforvaltning av tilstrekkelig høy kvalitet, og at investeringstjenesten(e) ytes i samsvar med gjeldendetillatelser, lover og regler mv. i hht. Til punkt 4..

## Informasjon til Kunde

Distributør skal opplyse Kunde om at Verdipapirfondene leveres av Leverandør.

Før Kunde inngår avtale om kjøp av Verdipapirfond, skal Distributør påse at Kunde mottar lovfestet informasjon, samt informere Kunde om hvor ytterligere produktinformasjon er tilgjengelig. Distributør plikter samtidig å gjøre Kunde oppmerksom på den risiko som er forbundet med investeringen og at det ikke foreligger noen garanti for at kunde får tilbake investert beløp eller garantier for fremtidig avkastning.

Distributør plikter å bruke det til enhver tid sist oppdaterte Informasjonsmateriell som er formidlet fra Leverandør. Distributør plikter å sikre at Distributørens egne tegningsblanketter og lignende til enhver tid inneholder korrekt og tilstrekkelig informasjon.

## Ordreformidling og krav til oppfyllelse av minste innskudd

Distributør skal løpende formidle ordrer på den måte som er fastsatt av Leverandør i vedlegg 2. Ordrer skal være undertegnet av Kunde eller den Kunde har gitt fullmakt til. Ved eventuell fullmakt skal dokumentasjon på dette vedlegges den enkelte ordre.

[**ALTERNATIV**]

Distributøren har ansvaret for å følge de krav til Verdipapirfondenes og andelsklassenes minsteinnskudd som til enhver tid fremgår av Verdipapirfondets vedtekter og/eller prospekt.

## Kommersielle forhold

Distributør har rett til å tilby Verdipapirfond omfattet av Avtalen til alle potensielle kunder i Norge. Distributør plikter å informere sine rådgivere om Avtalen med Leverandør, og plikter å bidra til at Leverandørens Verdipapirfond blir gjort mest mulig tilgjengelig for Distributørens Kunder, herunder at Verdipapirfondene blir gjort tilgjengelig i Distributørens eventuelle nettløsninger. Verdipapirfondene skal fremstilles på en korrekt og lojal måte.

Distributør kan ikke uten Leverandørens skriftlige forhåndssamtykke bruke Leverandørens forretningskjennetegn, varemerke eller logo, bortsett fra når dette skjer ved materiell som er utarbeidet av Leverandør.

## Kundekontroll

Distributør har ansvaret for å gjennomføre kundekontroll av Kunder på vegne av Leverandør (utkontraktering) i henhold til Avtalen og relevant regelverk, herunder hvitvaskingsregelverket. Distributør skal ha egne prosedyrer og retningslinjer for å sikre at gjeldende finansielle sanksjons- og tiltaksforskrifter følges.

**Alternativ 1: [**Distributør skal påse at nødvendige opplysninger registreres i samsvar med det til enhver tid gjeldende hvitvaskingsregelverket og Leverandørs retningslinjer. Avtaledokumenter og kopi av identitetsdokumenter skal sendes Leverandør straks den omtalte kundekontrollen er utført.**]**

**Eller**

**Alternativ 2**: **[**Distributør skal påse at nødvendige opplysninger registreres og oppbevares i samsvar med det til enhver tid gjeldende hvitvaskingsregelverket og Leverandørs retningslinjer. Kopi av dokumentasjon i forbindelse med legitimasjonskontroll skal oversendes årlig, eller så ofte som Leverandør krever det. Ved opphør av Avtalen skal Distributør påse at Leverandør besitter komplett arkiv av all dokumentasjon i forbindelse med legitimasjonskontroll av Kunder.**]**

Distributør plikter å informere Leverandør uten unødig opphold dersom det etableres kundeforhold på vegne av Leverandør som antas å medføre krav til forsterket kundekontroll i henhold til gjeldende hvitvaskingsregelverk.

Distributør skal innen 31. januar hvert kalenderår sende Leverandør en hvitvaskingsrapport for foregående kalenderår om Distributørens relevante kontrollrutiner, samt etterlevelse av disse i henhold til den til enhver tid gjeldende lovgivning vedrørende risikostyring og internkontroll. Hvitvaskingsrapporten skal signeres av hvitvaskingsansvarlig og daglig leder hos Distributør.

Distributør plikter, på anmodning fra Leverandør, å informere om alle forhold rundt Distributørens rutiner og gjennomføring av kundekontrolle etter Avtalen. Slik dokumentasjon skal gjøres tilgjengelig for Leverandør uten unødig tidstap.

Distributør plikter å oversende til Leverandør kopi av rapporter fra Finanstilsynet om stedlige tilsyn samt interne og eksterne revisjonsrapporter som er relevant for utførelse av kundekontroll i henhold til Avtalen.

Både Finanstilsynet og Leverandør har innsynsrett i alle forhold rundt Distributørens rutiner og gjennomføring av kundekontrollen etter denne Avtale. Innsynsretten kan utføres ved stedlig tilsyn hos Distributør, eller ved krav om å få tilsendt dokumentasjon vedrørende rutiner og gjennomføring av kundekontrollen uten unødig tidstap. Både Finanstilsynet og Leverandør kan også utføre uvarslet stikkprøvekontroll hos Distributør. Leverandør forbeholder seg retten til å utføre egen kontroll og vurdering av kvaliteten på den utkontrakterte virksomheten, eventuelt gjennom internrevisor eller andre. Nektelse av innsyn og oppfølgning av kontrollrutiner er å anse som vesentlig mislighold av Avtalen.

Leverandør vil gjennomføre kundekontroll av Distributør, herunder løpende oppfølging/Due Diligence i samsvar med norsk regelverk og regelverket som gjelder i de jurisdiksjonene hvor Verdipapirfondene er hjemmehørende. Distributør plikter å samarbeide med Leverandør om slike henvendelser.

## Kundeklager

Distributør skal i henhold til relevant lovgivning, innføre, gjennomføre og opprettholde effektive og transparente retningslinjer og rutiner for rask behandling av kundeklager, inkludert behandling av klager fra potensielle kunder. Distributør skal føre et register over mottatte klager og de tiltakene som treffes for å løse klagesakene.

Leverandøren skal snarest varsles skriftlig om klager som omfatter Leverandøren eller Verdipapirfond omfattet av denne Avtalen.

Dersom en av Partene mottar en klage som angår den andre Parten eller begge Partene, skal den andre Parten snarest varsles skriftlig om klagen.

## Krav til rutiner hos Distributør

Distributør skal etablere og løpende oppdatere skriftlige rutiner for overholdelse av sine plikter i henhold til det til enhver tid gjeldende regelverk og denne Avtale. Leverandør har innsynsrett i Distributørens rutiner som angår denne Avtale, og Distributør plikter å oversende Leverandør kopi av disse på forespørsel.

## Overdragelse av rettigheter og plikter etter Avtalen

Distributør har, med mindre annet er skriftlig avtalt, ikke anledning til å overføre noen rettigheter eller plikter etter Avtalen til andre.

**ALTERNATIV 1**: **[**Dersom Distributør ønsker å benytte eventuelle underdistributører eller tilknyttede agenter til formidling av ordre i Verdipapirfond, skal disse på forhånd godkjennes skriftlig av Leverandør. Dersom Leverandør er tilknyttet en KYD-plattform, jf. punkt 6.1, er Distributør forpliktet til å påse at eventuelle underdistributører eller tilknyttede agenter har opprettet en profil på den aktuelle KYD-plattformen og til enhver tid sørger for at denne er oppdatert. Leverandør forbeholder seg retten til å nekte godkjennelse av underleverandører eller tilknyttede agenter dersom en slik profil ikke foreligger, eller tilbakekalle godkjennelsen dersom profilen bortfaller eller ikke holdes oppdatert.

Distributør er fullt ut ansvarlig for handlinger og unnlatelser foretatt av eventuell underdistributør og/eller tilknyttede agenter som om handlingen eller unnlatelsen var foretatt av Distributøren selv.

Distributøren skal påse at eventuelle underdistributører eller tilknyttede agenter overholder samtlige plikter som tilligger Distributøren etter denne Avtalen og det til enhver tid gjeldende regelverk. Distributør skal opptre aktsomt ved inngåelse av avtale med underdistributører og tilknyttede agenter. Slike avtaler skal inngås skriftlig og pålegge underdistributøren og tilknyttet agent minst tilsvarende oppgaver og ansvar som Distributør har etter denne Avtale.

Distributør skal gjennomføre kontroller av underdistributører og tilknyttede agenter, herunder påse at disse har de nødvendige tillatelser og at det er etablert skriftlige rutiner for overholdelse av plikter. Videre er Distributør ansvarlig for løpende oppfølgning av underdistributører og tilknyttede agenter.

Distributør plikter å rapportere videre til Leverandør et sammendrag av vesentlige funn i forbindelse med løpende oppfølgning av underdistributører og tilknyttede agenter på forespørsel.**]**

**ALTERNATIV 2**: **[**Dersom Distributør ønsker å benytte eventuelle underdistributører eller tilknyttede agenter til formidling av ordre i Verdipapirfond, skal Distributør videreformidle kontaktinformasjon for disse tilsvarende den informasjonen som er inntatt i vedlegg 3.**]**

## Salg utenfor fast forretningssted

Distributør skal ikke formidle Verdipapirfond utenfor Distributørens faste forretningssted. Distributør står imidlertid fritt til å formidle Verdipapirfond via fjernsalg, som definert i finansavtaleloven § 1-8(2).

# LEVERANDØRenS OPPGAVER OG ANSVAR

## Informasjons- og markedsføringsmateriale og rapportering

Leverandør skal utarbeide Informasjonsmateriell for de Verdipapirfond som omfattes av denne Avtale, og sørge for at Informasjonsmateriell gjøres tilgjengelig for Distributør.

Etter at kundeforholdet er etablert, skal Leverandør sørge for at Kunde løpende får tilsendt rapporter og informasjon som påkrevd av den til enhver tid gjeldende lovgivning.

Leverandør skal løpende rapportere til Distributør i samsvar med vedlegg 5.

## Produktgodkjenningsprosessen mv.

Leverandør skal gi Distributør opplysninger om produktgodkjenningsprosessen for Verdipapirfondene. Herunder skal Leverandør gi Distributør tilstrekkelige opplysninger om Verdipapirfond, inkludert en vurdering av den identifiserte målgruppen, samt eventuell negativ målgruppe for det enkelte Verdipapirfondet. Ved identifisering av målgruppe skal Leverandør ta hensyn til målgruppens eventuelle bærekraftsrelaterte mål.

Opplysningene skal være av en slik kvalitet at det er mulig for Distributør å forstå og anbefale eller selge Verdipapirfondet på riktig måte.

## Opplæring

Leverandør skal på Distributørens forespørsel bistå med relevant opplæring av Distributør. Opplæringstilbudet skal avtales nærmere mellom Partene.

## Informasjon om endringer

Leverandør har ansvar for å informere Distributør om eventuelle endringer vedrørende Verdipapirfond og/eller rutiner tilknyttet Verdipapirfondene. Informasjonen skal så langt som mulig gis i rimelig tid før endringene implementeres eller senest i henhold til lovregulerte frister. Leverandør kan kreve at Distributør behandler informasjonen omfattet av dette punktet som taushetsbelagt, både internt og eksternt.

*7.5 Særskilt om endring som følge av handelsmønstre*

Leverandør kan ut fra egen vurdering umiddelbart og uten varsel endre tegnings- og/eller innløsningsvilkårene for Verdipapirfondene, hvis Leverandør identifiserer handelsmønster i Verdipapirfondene som skader andre andelseiere eller Leverandør. Leverandør har samme rett til endring av nevnte vilkår med én måneds varsel dersom det identifiseres handelsmønster i Verdipapirfondet som medfører risiko for skade som nevnt i foregående punktum.

# TAUSHETSPLIKT

Partene har taushetsplikt overfor utenforstående med hensyn til opplysninger de får gjennom samarbeidet vedrørende forretningsmessige eller øvrige forhold knyttet til Leverandør, Distributør eller til Leverandørens øvrige samarbeidsparter og som ikke er offentlig kjent. Distributør og Distributørens ansatte er videre underlagt lovfestet taushetsplikt om det de måtte få kjennskap til om Leverandørs kunder.

Partene er enige om å holde innholdet i Avtalen konfidensielt.

Taushetsplikten gjelder også etter Avtalens opphør.

Taushetsplikten medfører ingen begrensning i Partenes lovbestemte opplysnings/- og eller rapporteringsplikt eller plikt til å etterkomme pålegg fra offentlige myndigheter i medhold av likningsloven, verdipapirfondloven eller annen relevant lovgivning med tilhørende forskrifter.

# IMMATERIELLE EIENDELER

Leverandør har alle rettigheter til metoder, systemer, programmer og dokumentasjon og annet som benyttes, eventuelt er eller blir utviklet for å oppfylle samarbeidet. Dette gjelder uavhengig av om Distributør i avtaleperioden har dekket en del av de faste kostnadene tilknyttet dette.

Distributør er forpliktet til å påse at ikke noen av Distributørens ansatte eller forretningsforbindelser opparbeider rettigheter i strid med Leverandørs rettigheter. Dette gjelder ikke systemer ervervet eller utviklet av Distributør og som kun er til bruk for Distributør.

# ERSTATNING OG REGRESS

## Erstatning

En Part kan kreve erstatning for det direkte tap som følge av den annen Parts uaktsomme avtalebrudd. Erstatningsplikten omfatter ikke slikt tap som etter alminnelige kontraktsrettslige prinsipper er indirekte tap. Indirekte tap kan likevel kreves dekket dersom tapet skyldes grov uaktsomhet eller forsett hos den misligholdende Part.

## Fremsetting av krav

Den Part som vil kreve erstatning, skal underrette den andre Parten skriftlig om dette innen rimelig tid etter at Parten fikk eller burde ha fått kunnskap om de forhold som ligger til grunn for kravet.

Dersom en av Partene søker regress hos den andre Parten i medhold av punkt 11.3, er det tilstrekkelig at Parten underretter den andre Parten skriftlig om regresskravet innen rimelig tid etter at krav er fremmet mot Parten, og Parten har fått kjennskap til de forhold som er nødvendig for å vurdere hvorvidt vilkårene for regress er til stede.

## Regress

Partene forbeholder seg retten til å søke regress hos den andre Part for krav som fremmes fra tredjemann, og som skyldes forhold den andre Part er ansvarlig for.

Hver av Partene plikter å underrette den andre Part skriftlig om eventuelle innkomne erstatningskrav fra Kunder før det treffes avgjørelse i saken.

# SAMARBEIDSFORUM

Partene skal opprette et samarbeidsforum som skal bestå av minst én representant fra hver Part (Samarbeidsforum). Samarbeidsforum skal avholde møte en gang pr. år med mindre annet avtales. Formålet med Samarbeidsforum er å diskutere forhold av betydning for oppfyllelse av Avtalen.

# OPPHØR AV AVTALEN OG MISLIGHOLD

##  Oppsigelse

Avtalen løper inntil den sies opp av en av Partene med tre - 3 - måneders skriftlig varsel.

Leverandør har rett til å si opp Avtalen med umiddelbar virkning dersom mer enn 50 prosent av aksjene/eierandelene i Distributør skifter eier. Som eierskifte skal regnes (frivillig eller ufrivillig) overdragelse av eierandel av enhver art, fisjon, fusjon eller tilsvarende egenkapitalendringer som innebærer slik endring i eierskap. Tilsvarende rett skal gjelde dersom Distributør avhender vesentlige deler av sin virksomhet til tredjepart. Videre har Leverandør rett til å si opp Avtalen med umiddelbar virkning dersom andelseiernes interesser tilsier det.

## Mislighold

Dersom en av Partene misligholder sine forpliktelser etter Avtalen, kan den andre Parten skriftlig meddele en frist på 30 dager for å rette opp forholdet. Hvis misligholdet ikke er rettet innen denne fristen, kan den annen Part heve Avtalen med øyeblikkelig virkning.

Dersom en av Partene vesentlig misligholder sine forpliktelser i henhold til denne Avtalen, kan den annen part heve Avtalen med øyeblikkelig virkning. Som vesentlig mislighold regnes blant annet:

* en Part åpner gjeldsforhandlinger, slås konkurs, blir satt under administrasjon eller innleder akkordforhandlinger, eller det forekommer hendelse som er likestilt med slike forhold;
* en Part blir fratatt eller leverer tilbake sin konsesjon eller blir avviklet;
* en Part, herunder avdekket i en tilsynsrapport, har begått eller begår vesentlige og/eller brudd på lover, lovpålagte plikter eller relevante bransjenormer;
* en Part eller dens representanter opptrer på en måte som etter den annen parts mening vesentlig svekker den tillit og aktelse som er nødvendig for en forsvarlig utøvelse av representasjonsretten for den annen part;
* det avdekkes uheldig handelsmønster som ikke er rettet innen en på forhånd skriftlig meddelt rimelig frist.

## Situasjonen etter at Avtalen er sagt opp og frem til utløp av oppsigelsesperioden

Avtalen med tilhørende rettigheter og plikter gjelder frem til utløpet av oppsigelsesperioden.

Partene skal utarbeide en felles plan for avviklingsfasen med sikte på at Kundene ikke blir skadelidende og at Kundene fortsatt betjenes på en tilfredsstillende måte i denne fasen. Planen skal omfatte underretting til Kundene, formidling av Verdipapirfond i oppsigelsesperioden mv.

## Situasjonen etter opphør av Avtalen

Leverandør kan kreve alt markedsførings- og eventuelt annet informasjonsmateriale utarbeidet eller påkostet av Leverandør tilbakelevert eller destruert. Det samme gjelder eventuelle elektroniske kopier av slikt materiell.

Distributør plikter å påse at Distributør ikke lenger fremstår som formidler av Verdipapirfondene. Dette innebærer blant annet å:

* fjerne enhver referanse til Leverandør og/eller Verdipapirfondene fra sine nettsider og markedsføring – og informasjonsmateriell, og
* opplyse Kunder som søker informasjon om Verdipapirfondene at Distributør ikke lenger er formidler av Verdipapirfondene.

# FORCE MAJEURE

Det anses ikke som et mislighold av Avtalen, dersom en av Partene forhindres i å oppfylle sine forpliktelser på grunn av forhold som etter gjeldende rett er å anse som force majeure. Forhindres gjennomføringen av samarbeidet på grunn av slike omstendigheter i mer enn tre måneder, har en Part likevel rett til å si opp Avtalen med to ukers skriftlig varsel.

# MEKLING

Dersom det ikke oppnås enighet i Samarbeidsforum og endelig beslutningsmyndighet ikke er tillagt den ene Part i henhold til Avtalen, har hver av Partene rett til å kreve at det skal oppnevnes en uavhengig meklingsperson. Meklingspersonen skal sammen med Samarbeidsforum diskutere saken og søke å medvirke til enighet. Dersom Partene ikke blir enige, kan hver av Partene kreve at meklingspersonen avgir en bindende uttalelse som løser det konkrete spørsmål. Kravet skal fremsettes skriftlig. Dersom den annen Part ønsker å motsette seg at meklingspersonen avgir bindene uttalelse, må den, innen 14 dager etter å ha mottatt kravet fra den annen Part reise voldgiftssak i henhold til punkt 17.

Partene deler omkostningene til meklingspersonen med en halvpart hver.

# Tvisteløsning [ALTERNATIV 1]

Denne Avtale reguleres av norsk rett.

Dersom det ikke lykkes Partene å løse en tvist i minnelighet, skal den henvises til voldgift.  Voldgiftsretten skal bestå av én person utpekt av sorenskriveren i [x]. Dersom tvistegjenstanden overstiger NOK 1 000 000 (en million) kan hver av Partene kreve at voldgiftsretten skal settes med tre medlemmer. I så tilfelle skal hver Part oppnevne et medlem og de to oppnevnte skal utpeke det tredje medlemmet som blir voldgiftsrettens leder. Ved uenighet om tvistegjenstandens verdi, har Leverandør endelig avgjørelsesmyndighet.

En eventuell voldgiftssak, dens innhold og eventuell voldgiftsavgjørelse skal behandles konfidensielt, og Partene forplikter seg til å inngå konfidensialitetsavtale for dette formål dersom voldgiftssak oppstår.

Voldgiftsretten skal settes i [x].

For øvrig gjelder lov om voldgift av 14. mai 2004 nr. 25 for voldgiftsrettens behandling av tvisten.

# LOVVALG OG VERNETING [ALTERNATIV 2]

Denne Avtale er underlagt norsk rett. Enhver tvist med utspring i denne Avtale som ikke kan løses i minnelighet skal avgjøres av norske domstoler. Partene vedtar [x] Tingrett som rette verneting.

# IKRAFTTREDELSE.

Denne Avtale trer i kraft fra ……………………

Denne Avtale erstatter fra ikrafttredelsestidspunktet alle tidligere avtaler om distribusjon av Verdipapirfond mellom Partene.

Sted/Dato: \_\_\_\_\_\_\_\_\_\_\_\_\_\_\_\_\_\_ Sted/Dato: \_\_\_\_\_\_\_\_\_\_\_\_\_\_\_\_\_\_

for [Distributør] for [Leverandør]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[navn] [navn]

**Vedlegg**

Vedlegg 1: Verdipapirfond og andelsklasser som omfattes av Avtalen

Vedlegg 2: Rutiner ved effektuering av ordre

Vedlegg 3: Kontaktpersoner

Vedlegg 4: Rapportering

Vedlegg 5: KYD-plattform

Vedlegg 6: Databehandleravtale

Vedlegg 1

Følgende Verdipapirfond omfattes av denne Avtale:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vedlegg 2

Rutiner ved effektuering av ordre

Vedlegg 3

Kontaktpersoner

Hovedansvarlig kontaktperson:

Vedlegg 4

Rapportering

Vedlegg 5

KYD-plattform

Vedlegg 6

Databehandleravtale

# Bakgrunn og formål

## Ved behandling av personopplysninger i forbindelse med Avtale om distribusjon av verdipapirfond – formidlingsavtale datert [dato] ("**Hovedavtalen**"), hvor Distributøren ikke selv er behandlingsansvarlig, opptrer Distributøren som databehandler på vegne av Leverandøren.

## Denne Databehandleravtalen er vedlegg til Hovedavtalen og gjelder der hvor Distributøren opptrer som databehandler på vegne av Leverandøren.

## Formålet med denne Databehandleravtalen er å fastlegge partenes rettigheter og plikter vedrørende Distributørens behandling av personopplysninger på vegne av Leverandøren under Hovedavtalen.

## Databehandleravtalen erstatter eventuell tidligere avtaleregulering av databehandling knyttet til Hovedavtalen.

## I tilfelle uoverensstemmelse mellom Hovedavtalen og denne Databehandleravtalen om forhold spesifikt knyttet til personvernvern, skal Databehandleravtalen gis forrang.

# Omfang

## Denne Databehandleravtalen gjelder alle personopplysninger som Distributøren har mottatt, er gitt tilgang til eller har generert i forbindelse med Hovedavtalen.

## Denne Databehandleravtalen skal så langt det er relevant gjelde tilsvarende for data som ikke er personopplysninger, med unntak for punkt 4, 5 og 8.

# Generelle plikter

## Leverandøren skal etterleve sine forpliktelser etter gjeldende personvernregler (inkludert GDPR), herunder ved å sørge for behandlingsgrunnlag og for at de registrerte har mottatt nødvendig personverninformasjon.

## Leverandøren har rett og plikt til å bestemme behandlingens formål og hjelpemidler. Databehandlingens formål og art, typen personopplysninger som behandles, samt kategorier av registrerte, fremgår av Bilag 1. Leverandøren gir gjennom denne Databehandleravtalen instruksjon om at Distributøren skal behandle personopplysningene utelukkende for det formål og innenfor det omfang som er angitt i det bilaget.

## Distributøren skal omgående underrette Leverandøren skriftlig hvis den har rimelig grunn til å tro at (i) en instruks fra Leverandøren kan medføre at Distributøren bryter med gjeldende personvernregler, eller (ii) gjeldende rett i EØS-området krever at Distributøren behandler personopplysninger utover omfanget av Leverandørens dokumenterte instrukser, med mindre denne rett av hensyn til viktige samfunnsinteresser forbyr slik underretning (i så fall skal Distributøren underrette Leverandøren så snart retten tillater det). I tilfelle av (i) eller (ii) skal partene i god tro diskutere hvordan dette kan løses uten at det negativt påvirker personvernet.

## Distributøren garanterer å ha gjennomført egnede tekniske og organisatoriske tiltak som sikrer at behandlingen oppfyller kravene i henhold til gjeldende personvernregler og som ivaretar de registrertes rettigheter, og at disse tiltakene vil etterleves i hele avtaleperioden.

## Distributøren er ansvarlig for at alle opplysninger om Kunde som utleveres til Leverandør er korrekte og at eventuelle endringer av personopplysninger, herunder kontonummer, sendes Leverandør skriftlig.

## Distributøren vil bli gitt tilgang til Leverandørs særskilte kunderegister for eksterne distributører i det omfang som er nødvendig for å gjennomføre Distributørs oppgaver etter denne Databehandleravtalen.

# Bistand til den behandlingsansvarlige

## Distributøren skal, ved hjelp av egnede tekniske og organisatoriske tiltak, bistå Leverandøren i den grad det er mulig med å oppfylle Leverandørens plikt til å svare på forespørsler som den registrerte inngir med henblikk på å utøve sine rettigheter fastsatt i GDPR kapittel 3.

## Distributøren skal føre en protokoll over alle behandlingsaktiviteter som utføres på vegne av Leverandøren. Protokollen skal gjøres tilgjengelig for Leverandøren på forespørsel.

## Med hensyn til behandlingens art og den informasjon som er tilgjengelig for Distributøren, skal Distributøren bistå Leverandøren med forpliktelsene i henhold til GDPR artikkel 32 til 36, herunder forpliktelsene til datasikkerhet (som nærmere beskrevet i punkt 6), melding om brudd på personopplysningssikkerhet (som nærmere beskrevet i punkt 9), vurdering av personvernkonsekvenser, samt forhåndsdrøftinger.

## Distributøren skal ikke kommunisere direkte med de registrerte med mindre det er nødvendig for å yte tjenesten under Hovedavtalen. Distributøren skal uten ugrunnet opphold videresende til Leverandøren forespørsler eller klager knyttet til behandlingen av personopplysninger som den eventuelt mottar fra de registrerte. Distributøren skal også uten ugrunnet opphold videresende eventuelle forespørsler fra en tilsynsmyndighet som gjelder inspeksjoner, undersøkelser, eller tilgang til eller informasjon om personopplysninger, med mindre loven forbyr det (i så fall skal Distributøren underrette Leverandøren så snart loven tillater det).

# Tekniske og organisatoriske sikkerhetstiltak

## Distributøren skal gjennomføre egnede tekniske og organisatoriske sikkerhetstiltak for å verne personopplysningene mot utilsiktet eller ulovlig tilintetgjøring, tap, endring, ikke-autorisert utlevering eller tilgang. Distributøren skal som et minimum gjennomføre de tiltakene som er påkrevd i henhold til GDPR artikkel 32, samt de tiltak som er angitt eller referert til i Bilag 2.

## Distributøren skal ikke utlevere eller tilgjengeliggjøre personopplysninger for tredjeparter uten skriftlig forhåndsgodkjennelse fra Leverandøren, med unntak for eventuelt godkjente underdatabehandlere i den utstrekning de har behov for opplysningene for å kunne utføre sine oppgaver.

## Distributøren skal påse at personer som er autorisert til å behandle eller å ha tilgang til personopplysningene har tjenstlig behov for dette. Distributøren skal videre påse at de har forpliktet seg til å behandle opplysningene fortrolig eller er underlagt egnet lovfestet taushetsplikt, og at slik taushetsplikt vedvarer også etter Databehahandleravtalens opphør. På forespørsel fra Leverandøren skal Distributøren fremlegge kopi av slike personers signerte taushetsavtaler.

# Bruk av underdatabehandlere

## Leverandøren tillater at Distributøren engasjerer en annen databehandler for å behandle personopplysninger på databehandlerens vegne ("underdatabehandlere").

## På Leverandørens forespørsel skal Distributøren fremlegge informasjon om hvem underdatabehandlerne er, samt hvor de behandler personopplysningene. Distributøren skal underrette Leverandøren om eventuelle planer om å benytte andre underdatabehandlere eller skifte ut underdatabehandlere. Leverandøren har rett til å motsette seg slik endring med saklig grunn. Hvis Leverandøren med saklig grunn motsetter seg bruk av en underdatabehandler, skal Distributøren bestrebe seg på å videreføre sin ytelse uten slik underdatabehandler. Om dette ikke rimeligvis lar seg gjøre, har Distributøren rett til å si opp hele eller deler av Hovedavtalen med 30 dagers skriftlig varsel.

## Innenfor rammene av punkt 7.1 skal Distributøren kun engasjere underdatabehandlere som gjennomfører egnede tekniske og organisatoriske tiltak som sikrer at databehandlingen oppfyller kravene etter gjeldende personvernregler og som sikrer de registrertes personvern. Distributøren skal gjennomføre egnede kontroller av underdatabehandlerne for å verifisere deres personvern. På rimelige forespørsel skal Distributøren fremlegge rapporter fra slike kontroller for Leverandøren.

## Distributøren skal inngå skriftlig avtale med hver underdatabehandler som pålegger egnede personvernforpliktelser. Når underdatabehandleren er engasjert for å utføre spesifikke databehandlingsaktiviteter på vegne av Leverandøren, skal Distributøren ved skriftlig avtale pålegge underdatabehandleren de samme personvernforpliktelser som fastsatt i denne Databehandleravtalen. På rimelig forespørsel skal Distributøren fremlegge kopi av avtaler med underdatabehandlere (forretningsmessig og annen forretningssensitiv informasjon kan sladdes) for Leverandøren.

## Distributøren har fullt ansvar for underdatabehandlerens utførelse av sine forpliktelser.

# Internasjonal dataoverføring

## Distributøren kan kun overføre personopplysninger til land utenfor EØS eller en internasjonal organisasjon dersom slik overføring oppfyller vilkårene i GDPR kapittel V og kun etter dokumenterte instrukser fra Leverandøren.

## Distributøren kan imidlertid overføre personopplysninger uten instruks hvis det kreves i henhold til gjeldende rett i EØS-området. I slike tilfeller skal Distributøren underrette Leverandøren om nevnte rettslige krav før overføringen, med mindre denne rett av hensyn til viktige samfunnsinteresser forbyr slik underretning (i så fall skal Distributøren underrette Leverandøren så snart retten tillater dette).

## Dersom bruk av en underdatabehandler er tillatt etter punkt 7 og punkt 8.1 og 8.2, og slik bruk vil innebære overføring av personopplysninger til land utenfor EØS, gir den Benhandlingsansvarlige Distributøren fullmakt til å inngå EUs standard dataoverføringsavtale i den Behandlingansvarliges navn og vegne dersom dette er nødvendig for å tilfredsstille krav etter gjeldende personvernregler, og så fremt slik standardavtale inngås i uendret form og bilag utfylles innenfor rammene av bilagene til denne Databehandleravtalen. Distributøren skal gi Leverandøren kopi av inngåtte standardklausuler. Alle slike standardklausuler skal automatisk opphøre ved opphøret av denne Databehandleravtalen.

# Brudd på personopplysningssikkerheten

## Distributøren skal gi skriftlig melding til Leverandøren om eventuelle brudd på denne Databehandleravtalen eller personopplysningssikkerheten. Meldingen skal gis uten ugrunnet opphold etter at Distributøren ble oppmerksom på bruddet.

## I den grad det er relevant, og så fremt Distributøren besitter informasjonen eller kan fremskaffe informasjonen uten urimelig byrde, skal en melding om brudd på personopplysningssikkerheten inneholde:

### en beskrivelse av arten av bruddet, herunder, når det er mulig, kategoriene av og omtrentlig antall registrerte som er berørt, og kategoriene av og omtrentlig antall personopplysningsposter som er berørt;

### de berørte registrertes identitet, når det er mulig;

### navn og kontaktinformasjon til personvernrådgiveren eller et annet kontaktpunkt hos Distributøren for ytterligere innhenting av informasjon;

### en beskrivelse av de sannsynlige konsekvensene av bruddet på personopplysningssikkerheten;

### en beskrivelse av de tiltak som er truffet eller foreslått for å håndtere bruddet, herunder, dersom det er relevant, tiltak for å redusere eventuelle skadevirkninger;

### annen informasjon som kreves for at Leverandøren kan overholde gjeldende personvernregler.

## Hvis det ikke er mulig å gi all informasjon som nevnt i 9.2 samtidig, skal Distributøren sørge for at informasjonen sendes til Leverandøren løpende og uten unødig opphold.

## Distributøren skal så snart som mulig gjennomføre alle tiltak som beskrevet i punkt e. ovenfor, samt gjennomføre de tiltak som med rimelighet kreves for å unngå at det senere oppstår lignende brudd på personopplysningssikkerheten. Distributøren skal innenfor rammene av punkt 10 tillate Leverandøren å undersøke, fastlegge årsaken til og å verifisere de tiltak som er gjennomført eller foreslått av Distributøren for å håndtere bruddet på personopplysningssikkerheten. Dersom bruddet gjaldt løsninger eller tjenester spesialtilpasset for Leverandøren, skal Distributøren i rimelig utstrekning rådføre seg med Leverandøren med hensyn til de tiltak som skal gjennomføres samt overveie innspill fra Leverandøren i den forbindelse.

## Kun Leverandøren har rett til å informere den relevante tilsynsmuligheten og de berørte registrerte om brudd på personopplysningssikkerheten. Distributøren skal avstå fra å informere allmennheten eller tredjepart om brudd på personopplysningssikkerheten.

# Revisjon

## Distributøren skal dokumentere, samt gjøre tilgjengelig for Leverandøren, informasjon som er nødvendig for å påvise etterlevelse av denne Databehandleravtalen og gjeldende personvernregler.

## Distributøren skal muliggjøre og bidra ved revisjoner av Distributørens behandlingsaktiviteter som utføres av Leverandøren eller av revisor engasjert av Leverandøren. Den som utfører revisjon skal være underlagt egnede konfidensialitetsforpliktelser. Forespørsel om revisjon skal om mulig gis med minst 14 dagers varsel. Revisjoner kan ikke gjøres mer enn én gang pr år, med mindre Leverandøren har særlig grunn til å kreve revisjon hyppigere. Revisjoner skal finne sted i alminnelig arbeidstid og skal i størst mulig grad skje uten hinder for Distributørens virksomhet.

## Myndigheter som fører tilsyn med Leverandørens virksomhet har rett til å kreve informasjon fra og gjøre revisjon av Distributøren i lik utstrekning som Leverandøren.

## Distributøren skal, på egen hånd eller ved tredjepart, foreta jevnlige revisjoner av sine behandlingsaktiviteter. Distributøren skal minst hvert år oversende kopi av rapporter fra slike revisjoner til Leverandøren. Leverandøren skal ha rett til å fremlegge slike revisjonsrapporter til sine eksterne revisorer og tilsynsmyndigheter.

## Dersom en revisjon avdekker avvik fra forpliktelsene i denne Databehandleravtalen, skal Distributøren så snart som mulig avhjelpe slike avvik (og, hvis relevant, påse at den relevante underdatabehandleren gjør det samme). Leverandøren kan kreve at hele eller deler av behandlingsaktivitetene midlertidig opphører til vellykket utbedring er bekreftet.

## Med mindre annet er avtalt, skal følgende gjelde for kostnader til revisjon initiert av forespørsel fra Leverandøren: Hver av partene dekker sine egne kostnader forbundet med en revisjon. Hvis en revisjon avdekker ikke-uvesentlige avvik fra forpliktelsene i denne Databehandleravtalen, skal alle kostnader forbundet med revisjonen dekkes av Distributøren, herunder Leverandørens og eksterne revisorers rimelige kostnader.

# Skadesløsholdelse

## Uten hensyn til eventuelle ansvarsbegrensninger i Hovedavtalen, skal Distributøren holde Leverandøren skadesløs fra eventuelle kostnader (herunder rimelige saksomkostninger) og tap som følge av et krav fra en tredjepart (inkludert tilsynsmyndigheter og registrerte) om at behandlingen av personopplysningene innebærer brudd på gjeldende personvernregler.

## Skadesløsholdelsen er betinget av (i) kravet er forårsaket av Distributørens mislighold av sine forpliktelser i denne Databehandleravtalen; (ii) at Leverandøren uten ugrunnet opphold varsler Distributøren om kravet, og (iii) at Distributøren i rimelig grad får mulighet til å samarbeide med Leverandøren i forsvaret mot og oppgjøret av kravet.

# andre behandlingsansvarlige

## Distributøren anerkjenner at personopplysningene også behandles på vegne av Leverandørens konsernselskaper/kunder/klienter. Slike andre behandlingsansvarlige har rettigheter som om de var part i denne Databehandleravtalen. Deres håndheving av denne Databehandleravtalen skal skje gjennom Leverandøren som er avtalepart.

## Leverandøren kan videresende dokumentasjon og informasjon mottatt av Distributøren til slike andre behandlingsansvarlige.

# Varighet og oppsigelse

## Denne Databehandleravtalen gjelder så lenge Distributøren behandler personopplysninger på vegne av Leverandøren i forbindelse med Hovedavtalen.

## Ved opphør eller oppsigelse av Databehandleravtalen skal Distributøren, dersom Leverandøren ønsker det, slette eller tilbakelevere alle personopplysninger til Leverandøren og slette eksisterende kopier, og bekrefte overfor Leverandøren at dette er gjort, med mindre gjeldende rett i EØS-området krever at Distributøren lagrer personopplysningene (i så fall skal Distributøren besørge sikker lagring, men ikke aktivt behandle, personopplysningene, og skal slette personopplysningene så snart loven tillater dette).

(signaturer på neste side)

|  |  |
| --- | --- |
| For Leverandøren:Signatur: \_\_\_\_\_\_\_\_\_\_\_\_\_\_\_\_\_\_\_\_\_\_\_Navn:Dato: | For Distributøren:Signatur: \_\_\_\_\_\_\_\_\_\_\_\_\_\_\_\_\_\_\_\_\_\_\_Navn:Dato: |

**BILAG 1: DATABEHANDLINGENS OMFANG**

**Behandlingens formål**

Formålet med databehandlingen er at Distributøren skal kunne utføre sine forpliktelser i henhold til Hovedavtalen.

**Behandlingens art**

[Sett inn. F. eks, en beskrivelse av hvordan personopplysninger vil behandles eller sett inn referanse til relevante deler av / vedlegg til Hovedavtalen. F.eks: innsamling, registrering, lagring, tilgang til særskilte kunderegister for eksterne distributører mv.]

**Kategorier av registrerte**

[Sett inn. Eksempler: Leverandørens nåværende, tidligere og potensielle ansatte; nåværende, tidligere og potensielle kunder hos Leverandøren.]

**Typen personopplysninger**

[Sett inn. Eksempler: navn, adresse, fødselsnummer, selskapstilknytning, fondstyper, dybdeopplysninger (som fondsbeholdning) mv.]

**Særlige kategorier av personopplysninger (sensitive personopplysninger)**

[Sett inn hvis relevant. Hvis ingen behandling, skriv: Ingen behandling.]

**BILAG 2: TEKNISKE OG ORGANISATORISKE SIKKERHETSTILTAK**

Distributøren skal som et minimum gjennomføre alle de tiltak som er angitt nedenfor. Distributøren kan ikke uten skriftlig samtykke fra Leverandøren gjøre vesentlige endringer i disse tiltakene som reduserer graden av datasikkerhet. Distributøren skal kontinuerlig arbeide for å forbedre sikkerhetstiltakene og sørge for at de oppdateres i takt med den teknologiske utviklingen.

[Legg enten ved Distributørens sikkerhetsdokumentasjon og/eller fyll ut oversikten nedenfor.]

**Pseudonymiseringstiltak**

Pseudonymisering vil si behandling av personopplysninger på en slik måte at personopplysningene ikke lenger kan knyttes til en bestemt registrert uten bruk av tilleggsinformasjon, forutsatt at slik tilleggsinformasjon oppbevares separat og er gjenstand for tekniske og organisatoriske tiltak som sikrer at personopplysningene ikke kan knyttes til en identifisert eller identifiserbar person.

[Sett inn beskrivelse av eventuelle pseudonymiseringstiltak.]

**Krypteringstiltak**

Kryptering er prosessen med koding av data på en slik måte at bare autoriserte personer har tilgang til opplysningene.

[Sett inn beskrivelse av eventuelle krypteringstiltak.]

**Tiltak for å sikre personopplysningenes fortrolighet**

[Sett inn beskrivelse. Eksempler kan være tiltak for å kontrollere tilgang, og for å skille opplysningene fra opplysninger som Distributøren behandler på vegne av andre behandlingsansvarlige.]

**Tiltak for å sikre personopplysningenes integritet**

[Sett inn beskrivelse. Et eksempel kan være tiltak for å overvåke endringer i opplysningene.]

**Tiltak for å sikre tilgjengeligheten til personopplysningene**

[Sett inn beskrivelse. Et eksempel kan være backup-tiltak.]

**Tiltak for å sikre robusthet i behandlingssystemene og -tjenestene**

[Sett inn beskrivelse. Eksempler kan være tiltak for katastrofegjenoppretting og redundans.]

**Andre datasikkerhetstiltak**:

[Sett inn beskrivelse, eller "ikke relevant".]

Sted/Dato: \_\_\_\_\_\_\_\_\_\_\_\_\_\_\_\_\_\_ Sted/Dato: \_\_\_\_\_\_\_\_\_\_\_\_\_\_\_\_\_\_

for [Distributør] for [Leverandør]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[navn] [navn]